ตอน: ข้าวแกงราคาประหยัด

น้องปอบตามรายการเปรี้ยวปากมากินข้าวแกงป้าน้อย อยู่ที่สถานีรถไฟหนองปลาดุก อำเภอบ้านโป่ง เห็นว่าขายข้าวราดแกงราคาถูก จึงมาลองดูค่ะ กับข้าวที่นี่ ทำอยู่ 4 อย่างเท่านั้น มีแกงเขียวหวานไก่ พะแนงหมู พะแนงเนื้อ และไข่พะโล้ ข้าวใช้ข้าวคุณภาพชาวบ้านทั่วไป

น้องปอบสั่งข้าวราดพะแนงเนื้อกับไข่พะโล้ 1 จาน 30 บาท ราคานี้ก็ถือว่าถูกนะคะ แต่ตอนดูรายการเปรี้ยวปาก เหมือนจะบอกว่าข้าวราดแกง 10 บาทเท่านั้น แต่มากินจริง ไม่มีราคาแบบนั้นนะคะ 

กับข้าวรสชาติดีค่ะ พะแนงเนื้อ เนื้อไม่เหนียว มีเหมือนติดเอ็นหนึบๆ ด้วย อร่อยดี ไข่พะโล้อร่อยมาตรฐาน โดยรวมแล้วถือว่าทานได้ ok เลย ราคาขนาดนี้ก็ไม่แพงด้วยค่ะ